সোমবার জাতীয় সংসদ ভবন এলাকায় আইপিডি কনফারেন্স হলে ‘বাংলাদেশে শিশু অধিকার পরিস্থিতি: অবস্থার উত্তরণে সংসদ সদস্যগণের ভূমিকা’ শীর্ষক আলোচনা সভায় বক্তারা এসব কথা বলেন। সম্প্রতি শিশু নির্যাতন আশঙ্কাজনক হারে বেড়ে যাওয়ার প্রেক্ষিতে, জাতিসংঘ উন্নয়ন কর্মসূচি (ইউএনডিপি) এর সহযোগিতায় বাংলাদেশ শিশু অধিকার ফোরাম (বিএসএএফ) ও শিশু অধিকার বিষয়ক পার্লামেন্টারি ককাস যৌথভাবে এই আলোচনা সভার আয়োজন করে। বাংলাদেশ শিশু অধিকার ফোরাম (বিএসএএফ) বাংলাদেশে শিশু অধিকার রক্ষায় যুক্ত ২৬৯টি এনজিওর একটি জাতীয় নেটওয়ার্ক।